Държавен вестник, бр. 28, 2021 г., стр. 19

БРОЙ  28	
Д Ъ Р Ж А В Е Н  В Е С Т Н И К 	
СТР.  19  
Чл. 5. (1) Когато по заявката е упълномощен 
пълномощник, пред Патентното ведомство се 
представя писмено пълномощно на български 
език. Пълномощно, което е на чужд език, 
се представя придружено с точен превод на 
български език, заверен от лицето, което е 
извършило превода.
(2) Пълномощното по ал. 1 трябва да 
съдържа данните по чл. 3, данни за пълно-
мощника (име, фамилия, адрес, номер на 
вписване и наименование на съответния 
регистър, в който е вписан), входящ номер 
и дата на подаване на заявката и/или други 
данни за марката или географското означение 
(наименование, вид, тип и др.) и обхвата на 
представителната власт. Когато заявителят е 
юридическо лице, пълномощното трябва да 
съдържа и името, фамилията и длъжността 
на подписалото се лице.
(3) Когато заявката е съвместна, упълномо-
щаването на пълномощник не е задължител-
но, в случай че поне един от заявителите е с 
постоянен адрес или е установен в Република 
България или в друга държава – членка на 
Европейския съюз, в държава – страна по 
Споразумението за Европейското икономи-
ческо пространство, или в Конфедерация 
Швейцария.
(4) Когато пълномощното се отнася до 
няколко заявки, се представя копие от него 
за всяка заявка. Верността на копията с ори-
гинала на пълномощното се удостоверява с 
подписа на упълномощеното лице.
(5) При преупълномощаване заедно с пъл-
номощното се представят и всички предходни 
пълномощни, от които може да се проследи 
представителната власт на лицето, подписало 
последното пълномощно.
(6) При упълномощаване на нов пълномощ-
ник в пълномощното изрично се отбелязва 
дали са оттеглени пълномощията на предход-
ния. В случай че в пълномощното липсва 
такова отбелязване, се предоставя 14-дневен 
срок за уточняване на това обстоятелство. 
Ако в предоставения срок оттеглянето не 
бъде уточнено, последващата кореспонденция 
по заявката се адресира само до последното 
упълномощено лице.
(7) Разпоредбите на тази наредба, които 
се прилагат за пълномощниците, се прилагат 
съответно и за техните обединения.
Чл. 6. (1) При подаване на заявката или 
в сроковете по чл. 46, ал. 1 или чл. 96, ал. 1 
от ЗМГО се заплаща таксата за заявяване 
и експертиза, за регистрация и вписване на 
първи ползвател или за вписване на послед-
ващ ползвател.
(2) Таксите по ал. 1 може да бъдат запла-
тени на каса, чрез ПОС терминал, по банков 
или по електронен път. При извършване на 
плащането се посочват:
1. име на заявителя;
2. входящият номер на заявката;
3. основанието за плащането по Тарифата 
за таксите, които се събират от Патентното 
ведомство на Република България, приета с 
Постановление № 242 на Министерския съвет 
от 1999 г. (ДВ, бр. 114 от 1999 г.).
(3) Плащането се приема за извършено в 
срок, в случай че постъпилата в сметката на 
Патентното ведомство сума е наредена до 
изтичането на съответния срок по ал. 1.
Чл. 7. (1) Кореспонденцията по заявката 
се води със заявителя или с неговия пълно-
мощник.
(2) Кореспонденцията се подава на място 
в Патентното ведомство, по пощата, по факс 
или по електронен път чрез електронната 
поща на ведомството или чрез Портала за 
електронни услуги на Патентното ведомство.
(3) По заявки, подадени по електронен 
път, както и когато заявителят е предоставил 
данни съгласно чл. 3, ал. 3, т. 1 – 3, кореспон-
денцията се води по електронен път, освен 
ако са налице непреодолими технически 
пречки за това.
(4) Кореспонденцията до Патентното ве-
домство трябва да съдържа входящия номер 
на заявката, за която се отнася, и да бъде 
подписана лично от заявителя с посочване 
на името и фамилията му или от неговия 
пълномощник.
(5) Когато заявката е съвместна, не е 
указан общ представител на заявителите и 
не е налице общ пълномощник за всички 
заявители, кореспонденцията се изпраща на 
адреса на първия посочен в заявката заявител 
с постоянен адрес или установен в Република 
България или в друга държава – членка на 
Европейския съюз, в държава – страна по Спо-
разумението за Европейското икономическо 
пространство, или в Конфедерация Швейца-
рия, който се счита за общ адрес за всички 
заявители. Кореспонденцията по заявката се 
подписва от всички заявители с посочване 
на данните по ал. 4.
(6) Когато по заявката е упълномощено обе-
динение на пълномощници, кореспонденцията 
се адресира до обединението, а изходящата 
от обединението кореспонденция следва да 
съдържа данни за лицето, което я е подписало 
от името на обединението.
(7) Когато пълномощното е в полза на 
две и повече лица, в него се посочва общ 
адрес за кореспонденция с пълномощници-
те. В противен случай кореспонденцията се 
води на адреса на първия посочен в заявката 
пълномощник.
(8) Кореспонденцията със заявителите, 
притежателите на международни регистрации 
с посочване на Република България, както и с 
всички пълномощници се води на български 
език, освен ако кореспонденцията се изпраща